[Resep] Romerige aartappelgebak | Maroela Media
Romerige aartappelgebak (Foto: Lapa-uitgewers)
Aartappels is altyd ŉ treffer. Dié gebak kan jy as bygereg óf hoofgereg voorsit!
8 aartappels, geskil
200 g (1 pakkie) spek, in blokkies gesny
250 g (1 pakkie) sampioene, in skyfies gesny
45 ml (3 e) gekapte vars pietersielie
375 ml (1½ k) gerasperde Clover- beleë cheddarkaas
250 ml (1 k) Clover- vars room
Kook die aartappels in borrelende water waarby 5 ml (1 t) sout gevoeg is, vir ongeveer 15 minute tot amper gaar. Dreineer en laat die aartappels afkoel tot hanteerbaar.
Voorverhit die oond tot 180 °C. Smeer ŉ groot genoeg oondvaste bak met botter.
Smelt genoeg botter en braai die ui en spek tot gaar. Voeg die sampioene en pietersielie by en braai dit tot die sampioene sag is. Geur dit met sout en peper.
Sny die aartappels in skywe. Plaas ŉ lagie aartappelskywe in die voorbereide bak. Strooi sout en peper oor. Skep die helfte van die spek-en-sampioenmengsel bo-op. Strooi van die cheddarkaas bo-oor. Herhaal die lae.
Klits die eiers, melk en room saam tot gemeng. Giet dit oor die aartappelgereg en strooi die oorblywende kaas oor.
Bak dit 40 minute lank tot liggoudbruin.
Sit dit warm voor.
Deel van: Bykosse, Gebak
Ek het die resep nou 2 keer gelees. Waar is die knoffel. Daar kan mos nie ‘n aartappel gereg wees sonder knoffel nie.
Sit dit in Daan, sit dit in! Ek stem saam met jou en verder jaag knoffel glo spoke weg ook nog ; D